Ασφάλιση αστικής ιατρικής ευθύνης
Creators: name: Γιαννακός, Γεώργιος Λάμπρου
Publisher: name: Aristotle University of Thessaloniki
Year: 2018
Subjects: ασφάλιση
ιατρική ευθύνη
γιατρός
insurance
medical liability
doctor

description: Η παροχή ιατρικών υπηρεσιών, όντας άρρηκτα συνδεδεμένη με την ανθρώπινη ύπαρξη, συχνά ελλοχεύει κινδύνους για την υγεία ή και τη ζωή του ασθενούς, με αποτέλεσμα να γεννώνται ζητήματα ιατρικής ευθύνης. Έτσι, αναδύεται η ανάγκη εξασφάλισης του γιατρού από τις διάφορες πηγές κινδύνων στις οποίες εκτίθεται κατά την άσκηση της επαγγελματικής του δραστηριότητας. Την ανάγκη αυτή ενισχύει αφενός η, οφειλόμενη στην ιδιαιτερότητα του επαγγέλματος, αδυναμία του γιατρού να διασφαλίσει τη μη επέλευση του κινδύνου, αφετέρου η δυσχέρειά του να αντιμετωπίσει τις οικονομικές επιπτώσεις που θα συνεπάγεται σε βάρος της περιουσίας του η επέλευση του κινδύνου και η συνακόλουθη ευθύνη του. Τούτο οδηγεί αναπόδραστα στην ενδυνάμωση της ασφαλιστικής συνείδησης του γιατρού και, κατ’ επέκταση, στην ανάπτυξη του θεσμού της ιδιωτικής ασφάλισης στον τομέα της ιατρικής ευθύνης. Η ανάπτυξη της ασφάλισης αστικής ιατρικής ευθύνης πυροδοτήθηκε από τη σημαντική αύξηση του αριθμού των εγειρόμενων αξιώσεων αποζημίωσης, σε βάρος των γιατρών, για την αποκατάσταση ζημιών που προκλήθηκαν κατά την άσκηση της επαγγελματικής τους δραστηριότητας και από τη συνακόλουθη ανάγκη των γιατρών να προστατεύονται από τις επαπειλούμενες οικονομικές συνέπειες. Πράγματι, η αλματώδης πρόοδος της ιατρικής επιστήμης και τα διαγνωστικά επιτεύγματα στον τομέα της είχαν, μεταξύ άλλων, ως συνέπεια τη διεύρυνση των απαιτήσεων των ασθενών έναντι των γιατρών. Ήδη, οι ασθενείς προσδοκούν επιτυχημένη θεραπευτική αντιμετώπιση, δε δικαιολογούν αποτυχημένες ιατρικές πράξεις και καταφεύγουν ολοένα και συχνότερα στην αναζήτηση ευθυνών εγείροντας αξιώσεις αποζημίωσης. Τούτο σημαίνει ότι η πρόοδος της ιατρικής επιστήμης είχε ως επακόλουθο τη διεύρυνση της ευθύνης των γιατρών και την εδραίωση της ανάγκης τους για ασφάλιση ευθύνης
description: The provision of medical services, being inseparably linked to human existence, often poses risks to the health or life of the patient, resulting in medical liability issues. This raises the need to secure the doctor from the various sources of danger to which he is exposed in the course of his professional activity. This need is reinforced by the special nature of the profession, the impossibility of the doctor to ensure that the risk does not occur, and the difficulty of dealing with the economic impact that the risk will entail at the expense of his property and the consequent liability . This leads inevitably to the strengthening of the doctor's insurance consciousness and, by extension, to the development of the private insurance institution in the field of medical liability. The development of civil liability insurance was triggered by a significant increase in the number of claims for damages incurred by doctors to compensate for damage caused by their professional activity and the consequent need for doctors to protect themselves against the threatened economic concequenses. Indeed, the strident advance in medical science and the diagnostic achievements in its field has, among other things, led to the widening of patients' demands towards doctors. Already, patients expect successful treatment, do not justify failed medical operations, and increasingly resort to liability claims by claiming damages. This means that the progress of medical science has resulted in widening the responsibility of doctors and consolidating their need for liability insurance